টেক্সটাইল ইনস্টিটিউট, চট্টগ্রাম

চট্টগ্রাম টেক্সটাইল ইনস্টিটিউট চট্টগ্রামের একটি মিড লেভেল প্রকৌশল শিক্ষাপ্রতিষ্ঠান। ২০১৬-১৭ সেশন হতে এ প্রতিষ্ঠানটির একাডেমিক কার্যক্রম চালু হয়। এটি ১লা নভেম্বর, ২০১৮ খ্রিস্টাব্দে তৎকালীন প্রধানমন্ত্রী শেখ হাসিনা উদ্বোধন করেন।

অবস্থান
এটি চট্টগ্রাম শহরের বায়েজিদ বোস্তামী থানার অন্তর্গত পশ্চিম ষোলশহরের আমিন জুট মিলসের পাশে অবস্থিত।

ইতিহাস
বস্ত্র অধিদপ্তরের ৪ টি টেক্সটাইল ইন্সটিটিউট স্থাপন  প্রকল্প বাস্তবায়নের মাধ্যমে ২০১৬ সালে এই ইন্সটিটিউটটি প্রতিষ্ঠিত হয়। ২০১৬-১৭ সেশন হতে ২০১৯-২০ পর্যন্ত শিক্ষাবর্ষে বর্তমান ৪ টি ব্যাচে মোট ৩৯৯ জন শিক্ষার্থী অধ্যয়ন করছে।

২০১৬-১৭ সেশনে প্রথম ব্যাচে মোট ৬৯ জন ছাত্র/ ছাত্রী  নিয়ে এই প্রতিষ্ঠানের অধ্যয়ন যাত্রা শুরু হয়েছে এবং ২০২০-২১ সালের বোর্ড পরীক্ষায় ৬৯ জন অংশগ্রহণ করে শতভাগ উত্তীর্ণ হয়েছে এবং ডিপ্লোমা ইন টেক্সটাইল ইঞ্জিনিয়ারিং ডিগ্রী লাভ করেছে।

শিক্ষাঙ্গন
চট্টগ্রাম টেক্সটাইল ইনস্টিটিউটের ক্যাম্পাসে জমির পরিমাণ- ৫ একর।

প্রতিষ্ঠানের ভবনসমূহ
 একাডেমিক ভবন
 শিক্ষক ডরমিটরি
 ছাত্র হোস্টেল
 ছাত্রী হোস্টেল   

ল্যাবরেটরি/ওয়ার্কশপসমূহ
 জুট স্পিনিং শেড  
 কটন স্পিনিং শেড
 ফেব্রিক শেড (উইভিং ও নিটিং)
 ডাইং ও প্রিন্টিং শেড
গার্মেন্টস ফ্লোর
ফ্যাশন ডিজাইনিং ল্যাব
টেস্টিং ল্যাব
কম্পিউটার ল্যাব
ফিজিক্স ল্যাব
কেমিস্ট্রি ল্যাব
ওয়ার্কশপ

ভর্তির যোগ্যতা
এসএসসি/সমমান
উত্তীর্ণ

অধিভুক্তি
চট্টগ্রাম টেক্সটাইল ইনস্টিটিউট গনপ্রজাতন্ত্রী বাংলাদেশ  সরকারের বাংলাদেশ বস্ত্র ও পাট মন্ত্রণালয় ও বাংলাদেশ কারিগরি শিক্ষা বোর্ড কর্তৃক পরিচালিত।

বিবিধ
লাইব্রেরী,কম্পিউটার এবং ইন্সটিটিউটের বিভিন্ন শেড এ প্রশিক্ষণ ব্যবস্থা বিদ্যমান।  এছাড়াও আবাসন, নামাজের জন্য মসজিদ ও ছাত্র/ছাত্রীদের যাতায়াতের জন্য একটি বাস গাড়ির ব্যবস্থা রয়েছে।

তথ্যসূত্র

বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়